У Год малой радзімы развіццю маладзёжнага турызму (экскурсійнага і спартыўнага) удзяляецца асаблівая ўвага. З 31 мая па 3 чэрвеня ў Маладзечанскі раён Мінскай вобласці зляцеліся, нібы птушкі, таленавітыя, смелыя і прыгожыя, спартыўныя маладыя людзі, каб паказаць свае турыстычныя ўменні, знайсці новых сяброў, напоўніць жыццё яркімі ўражаннямі. Менавіта тут, на беразе ракі Вілія, Міністэрствам адукацыі разам з Рэспубліканскім цэнтрам экалогіі і краязнаўства быў праведзены рэспубліканскі турыстычны злёт студэнтаў Рэспубліканскай універсіяды — 2018.